Dit is ‘n groot sonverligte kamer.
‘n Swaar motor ry verby in die straat
en laat die porselein rittel.
Vriende! Julle het die donker gedrink
en sigbaar geword.
‘n Alkaïese strofe is vernoem na die vyfde eeuse vC Griekse digter, Alkaios. Dit is ‘n tipe ode bestaande uit vier rymlose reëls. Die eerste twee reëls bevat elf sillabes elk, die derde het nege en die vierde het tien.
Nattlig Resa, uit Sweeds vertaal deur De Waal Venter
Svalbard is ‘n eilandgroep tussen die Arktiese Oseaan, Barentssee, Groenlandsee en Noorweegse See. Dit is die noordelikste deel van Noorweë en baie afgeleë.
Tags: Tomas Tranströmer vertaling in Afrikaans
Monday, August 26th, 2013 | Vertalings.
Wat ‘n lieflike reeks gedigte! Hulle vlieg in Afrikaans, en waar hulle vlieg gaan vreemde landskappe oop. Dankie vir die oopmaak, vir die in die lug gooi, De Waal. As ek mag vra: hoe kom dit dat jy ewe gemaklik uit twee baie uiteenlopende tale, Sweeds en Spaans, kan vertaal? (Die vlot vloei van die Afrikaans is ‘n ander kennistalent.)
Beste De Waal: Dankie vir die insiggewende agtergrondsinligting – en jou vrygewigheid: vakmense praat nie maklik oor hulle manier en prosesse van doen nie. Jy illustreer weer hoe ‘n gedig gelei deur die hand van ‘n meester vakman deur tale kan beweeg, metamorfoseer (soos dit ‘n rustelose gedig betaam), ‘n nuwe baadjie aantrek by wyse van spreke en nog net so misterieus mooi anderkant uitkom. Wat my weer wil laat sê (ek weet dis al hier genoem) dat die essensiële aangee van vaardigheid in slypskole via die skryfdissipline van vertaalwerk behoort te geskied.
Beste De Waal. Sou jy ook jou hand daaraan waag om gedigte uit Afrikaans in Sweeds te vertaal? Of weet jy van iemand wat dit sou kon doen? Francis
Francis: De Waal sal seker self antwoord. Ek dink jy het by implikasie ‘n baie geldige vraag gestel. Sover my kennis en ervaring strek is daar niemand in Swede wat direk uit die Afrikaans kan vertaal nie; sekerlik nie met die nougesetheid en aanleg en kennis wat De Waal aan die dag lê wanneer hy uit Sweeds in Afrikaans vertaal nie. Dit sou kon oorgaan in Sweeds via Nederlands – op sy beste ‘n lukrake aanmatiging, so asof mens uit Sweeds of Duits sou kon vertaal omdat jy Nederlands magtig is! Of dan natuurlik via die universele portaaltaal, Engels. Weinig kans op wederkerigheid dus alhoewel daar seker nie so baie meer mense is wat Sweeds gebruik as Afrikaans nie. (Dieselfde geld vir byna alle ander tale terwyl daar wel deeglik vertaal word uit ‘kleiner’ tale as Afrikaans. Selfs in Nederland kan jy die vertalers uit Afrikaans op één hand tel en dit hoef nie eens ‘n volvingerhand te wees nie – en dan het mens nog nie van digters gepraat nie.
Wat is dit omtrent Afrikaans wat die wêreld se egalitêre literature en literators anderpad laat kyk? En hoekom laat Afrikaanstalige skrywers hulle dit so dikwels welgeval dat hulle werk meestal deur bemiddeling van Engels wyer vertaal word?
Is daar iemand wat direk uit Afrikaans in Portugees kan vertaal? Want die Brasiliane het ‘n vertaal- en boekkoopkultuur soos min, en hulle stel toenemend belang in wat ons hier aan die ander kant van die oseaan aanvang. PEN Afrikaans moet gaan kers opsteek daar…
August 29th, 2013 at 7:07 am
August 29th, 2013 at 9:44 am
Baie dankie vir julle reaksie De Waal en Breyten. En jy is reg Desmond, PEN Afrikaans kan gerus ondersoek instel na die moontlikhede wat ander (kleiner) tale se (gesubsidieerde) vertaalkultuur vir Afrikaanse skrywers bied.
Hallo Francis. Kleiner tale, beslis; maar ek het Portugees genoem juis ook omdat dit so ‘n enorme taal is. Ons kan skatryk word met ons bloemlesing “Os mais belos poemas em Africano”.
August 29th, 2013 at 11:03 am
Ryk genoeg dalk om elk ‘n lappie grond in Brasilië te kan bekostig – en sonde met die bure te hê as die plasies te na aan mekaar is? Ek terg nou, Desmond. Dit klink vir my na ‘n baie belowende idee of voorstel. Die paar keer wat ek voorleggings moes maak in Latyns-Amerikaanse stede was daar nog altyd baie belangstelling vir wat in Afrika ontstaan en aangaan, en dit sonder die Noorderse vooroordele of geykte sienings. Daar is netwerke wat nié deur die Noorde geïnstrumentaliseer of besoedel word nie. (En waar mense selfs nog nie eens van Lacan gehoor het nie – om nou maar te skimp op ‘n buurvrou se balhorige bok wat oor die plaasheing aan mens se angeliere peusel!) Lusofonie, bv., is ‘n vitale ruimte vir uitwisseling en verryking.) As ek dit reg het is daar in Brasilië ‘n Ministerie vir Afrika-aangeleenthede.
Ek het op ‘n persoon afgekom wat die skuilnaam “Gonenative” gebruik. Hy stel daarin belang om van Afrikaans na Spaans te vertaal. Sy adres is: gonenative18@gmail.com
August 31st, 2013 at 9:59 am
August 31st, 2013 at 4:02 pm
Baie dankie Charl-Pierre. Ek gaan die spoor vat al langs hierdie klippies wat jy strooi. Hopelik vind ek die vertaler-van-Stilbaai!